
	COMISIA PENTRU MUNCĂ ŞI PROTECŢIE SOCIALĂ



	Bucureşti,
	23 septembrie 2008

	Nr.
	27/322


R A P O R T

asupra proiectului de Lege privind asocierea Guvernului României la Centrul European pentru Politici Sociale şi Cercetare (CEPSC)
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 476 din 8 septembrie 2008, cu dezbaterea pe fond în procedură obişnuită a proiectului de Lege privind asocierea Guvernului României la Centrul European pentru Politici Sociale şi Cercetare (CEPSC).

La întocmirea prezentului raport Comisia a avut în vedere avizele favorabile ale Consiliului Legislativ şi Comisiei pentru politică externă.
Proiectul de lege are ca obiect de reglementare aprobarea asocierii Guvernului României la Centrul European pentru Politici Sociale şi Cercetare (CEPSC).

Comisia propune Plenului Camerei Deputaţilor aprobarea proiectului de lege în forma prezentată pentru a crea cadrul legal prin care se va permite dezvoltarea politicilor în domeniul social, precum şi în alte domenii conexe, prin furnizarea de expertiză şi susţinerea de politici integrate şi acţiuni inter-sectoriale. Participarea Guvernului României se va realiza printr-un reprezentant desemnat de Ministerul Muncii, Familiei şi Egalităţii de Şanse care va îndeplini funcţia de Oficial Naţional de Legătură al României pe lângă Centrul European pentru Politici Sociale şi Cercetare.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 17 septembrie 2008 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Egalităţii de Şanse:

· d-na Denisa Pătraşcu – Secretar de Stat
· d-na Gabriela Mateescu – şef serviciu.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Camera Deputaţilor este prima Cameră sesizată, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.


PREŞEDINTE,



SECRETAR,



Gheorghe Barbu


Kerekes Károly 

Şef serviciu, 

Consilier Elena MESAROŞ

Întocmit,

Expert Decebal STĂNESCU

